2020 m. gruodžio 8 d., Vilnius



VARTOJIMO PREKIŲ IR PASLAUGŲ KAINŲ POKYČIAI

* **2020 m. lapkritį, palyginti su spaliu, vartojimo prekių ir paslaugų kainos sumažėjo 0,1 proc.** Daugiausia tam įtakos turėjo drabužių, kitų asmens priežiūros prietaisų, reikmenų ir priemonių, vaisių, avalynės, kavos, arbatos ir kakavos, mėsos ir jos produktų kainų sumažėjimas bei šilumos energijos, tabako gaminių, kitų niekur kitur nepriskirtų paslaugų, telekomunikacijų paslaugų kainų padidėjimas.
* Vartojimo prekių kainos per mėnesį sumažėjo 0,2 proc., o paslaugų – 0,1 proc.
* Valstybės ir savivaldybių institucijų administruojamos vartojimo prekių ir paslaugų kainos padidėjo 1,1proc., rinkos – sumažėjo 0,3 proc.

**1 pav. Vartojimo prekių ir paslaugų kainų pokyčiai per mėnesį**

Palyginti su ankstesniu mėnesiu

* 2020 m. lapkritį, palyginti su spaliu, dėl sezoninių nuolaidų drabužių ir avalynės kainos sumažėjo 1,8 proc.
* Maisto produktų ir nealkoholinių gėrimų kainos sumažėjo 0,6 proc. Labiausiai kito kai kurių šviežių vaisių ir daržovių kainos: daugiausia sumažėjo kininių kopūstų, mandarinų, burokėlių, apelsinų, svogūnų kainos, bet padidėjo saldžiųjų paprikų, bulvių, pomidorų, gūžinių salotų, kriaušių kainos.
* Būsto, vandens, elektros, dujų ir kito kuro grupės prekių ir paslaugų kainų pokytį (kainos padidėjo 1,3 proc.) nulėmė šilumos energijos (8,5 proc.) kainų padidėjimas bei gaminių ir medžiagų būsto priežiūrai ir remontui (0,9 proc.) kainų sumažėjimas.
* Alkoholinių gėrimų ir tabako gaminių kainų pokytį (kainos padidėjo 0,4 proc.) nulėmė tabako gaminių (1 proc.), spirituotų gėrimų (0,3 proc.) kainų padidėjimas.

1 lentelė. Didžiausi vartojimo prekių ir paslaugų kainų pokyčiai per mėnesį

2020 m. lapkričio mėn., palyginti su spalio mėn.

Procentais

| Prekių ir paslaugų pavadinimas | Kainų padidėjimas, proc. | Prekių ir paslaugų pavadinimas | Kainų sumažėjimas (–), proc. |
| --- | --- | --- | --- |
| **Švieži vaisiai ir daržovės** |
| Saldžiosios paprikos | 15,2 | Kininiai kopūstai | –20,5 |
| Bulvės | 6,0 | Mandarinai | –13,7 |
| Pomidorai | 5,8 | Burokėliai | –12,9 |
| Gūžinės salotos | 4,1 | Apelsinai | –12,7 |
| Kriaušės | 3,6 | Svogūnai | –10,2 |
| Vynuogės | 3,8 | Baltagūžiai kopūstai | –9,8 |
| Lapinės salotos | 3,3 | Morkos | –8,8 |
| Spanguolės | 2,0 | Citrinos | –8,4 |
| Špinatai | 1,4 | Melionai | –6,2 |
|  |  | Bananai | –5,9 |
|  |  | Kiviai | –5,3 |
|  |  | Greipfrutai | –5,2 |
| **Maisto produktai ir nealkoholiniai gėrimai** |
| Valgomieji subproduktai  | 4,0 | Arbata | –6,0 |
| Lydytas sūris | 3,7 | Aliejus | –5,6 |
| Gaivieji gėrimai | 3,7 | Vaisių ir daržovių sultys | –5,2 |
| Rūgpienis | 3,5 | Džiovinti vaisiai | –3,3 |
| Pievagrybiai | 3,1 | Ledai | –2,8 |
| Kiaušiniai | 2,3 | Kava | –2,4 |
| Šviežios ir atšaldytos jūros gėrybės  | 2,1 | Traškučiai | –2,2 |
| Sviestas | 2,0 | Džiovintos daržovės | –2,0 |
| Kalakutiena | 1,9 | Virtos dešros ir dešrelės | –1,9 |
| **Alkoholiniai gėrimai ir tabako gaminiai** |
| Tabako gaminiai | 1,0 |  |  |
| Spirituoti gėrimai | 0,3 |  |  |
| Vynas ir vyno produkcija | 0,1 |  |  |
| **Ne maisto prekės** |
| Knygos | 2,4 | Patalynė | –2,8 |
| Kūdikiams skirti reikmenys | 1,7 | Kosmetikos priemonės  | –2,2 |
| Produktai gyvūnams augintiniams | 1,4 | Avalynė | –1,9 |
| Kilimai ir kilimėliai | 1,0 | Drabužiai | –1,9 |
| Padangos | 0,9 | Kitos asmens priežiūros prekės | –1,9 |
| Informacijos apdorojimo įrenginių reikmenys | 0,6 | Asmens higienos reikmenys | –1,7 |
| Namų ūkio valymo ir priežiūros priemonės  | 0,5 | Gėlės | –1,6 |
| **Energetinės prekės** |
| Šilumos energija | 8,5 | Benzinas | –0,6 |
| Suskystintos automobilinės dujos | 0,9 | Suskystintos dujos maistui gaminti | –0,2 |
| Dyzeliniai degalai | 0,5 |  |  |
| Skystasis kuras | 0,3 |  |  |
| Kietasis kuras | 0,2 |  |  |
| **Paslaugos** |
| Laidojimo | 2,8 | Sanatorijų | –2,5 |
| Fotografų teikiamos  | 2,0 | Transporto draudimo | –2,5 |
| Judriojo ryšio  | 0,9 | Apgyvendinimo  | –1,8 |
| Medicinos | 0,9 | Aprangos nuomos | –0,5 |
| Fizioterapijos | 0,9 |  |  |
| Avalynės taisymo | 0,7 |  |  |
| Baldų remonto | 0,6 |  |  |
| Kirpyklų ir asmens priežiūros įstaigų | 0,4 |  |  |

* **2020 m. lapkričio metinė (2020 m. lapkritį, palyginti su 2019 m. lapkričiu) infliacija sudarė 0,6 proc.** Metinei infliacijai daugiausia įtakos turėjo restoranų, kavinių ir panašių įstaigų viešojo maitinimo paslaugų, odontologų paslaugų, atliekų rinkimo, tabako gaminių, spirituotų gėrimų, farmacijos gaminių, medicinos paslaugų kainų padidėjimas bei degalų ir tepalų, kietojo kuro, šilumos energijos, dujų kainų sumažėjimas.
* Vartojimo prekių kainos per metus sumažėjo 1 proc., paslaugų – padidėjo 4,4 proc.
* Valstybės ir savivaldybių institucijų administruojamos kainos per metus padidėjo 1,6 proc., rinkos – 0,5 proc.

2 pav. Metinė infliacija 2015–2020 m. lapkričio mėn.

* **2020 m. lapkritį vidutinė metinė infliacija sudarė 1,4 proc.**

**3 pav. Vidutinė metinė infliacija 2015–2020 m. lapkričio mėn.**

2 lentelė. Vartojimo prekių ir paslaugų kainų pokyčiai 2020 m. lapkričio mėn.

Procentais

| Vartojimo prekių ir paslaugų skyriai pagal COICOP 19991 | Vartojimo išlaidų lyginamosios dalys bendrose vartojimo išlaidose | Kainų padidėjimas, sumažėjimas (–) |
| --- | --- | --- |
| 2020 m. lapkričio mėn., palyginti su | vidutinis metinis2019–2020 m. lapkričio mėn.2018–2019 m. lapkričio mėn. |
| 2020 m. spalio mėn. | 2019 m.  |
| gruodžio mėn. | lapkričio mėn. |
| **Vartojimo prekės ir paslaugos** | **100,0** | **–0,1** | **0,3** | **0,6** | **1,4** |
| Maisto produktai ir nealkoholiniai gėrimai | 20,88 | –0,6 | 0,8 | 0,6 | 2,5 |
| Alkoholiniai gėrimai ir tabako gaminiai | 8,46 | 0,4 | 4,0 | 3,4 | 3,0 |
| Drabužiai ir avalynė | 6,77 | –1,8 | –1,5 | –2,8 | –0,1 |
| Būstas, vanduo, elektra, dujos ir kitas kuras | 11,34 | 1,3 | –3,2 | –2,4 | –3,4 |
| Būsto apstatymas, namų apyvokos įranga ir kasdienė būsto priežiūra | 5,16 | 0,2 | 2,5 | 3,0 | 2,9 |
| Sveikatos priežiūra | 7,37 | 0,2 | 6,6 | 6,9 | 6,3 |
| Transportas | 14,73 | –0,1 | –6,1 | –4,6 | –2,3 |
| Ryšiai | 2,98 | 0,5 | 2,1 | 2,1 | 1,1 |
| Poilsis ir kultūra | 7,40 | –0,9 | –0,2 | 0,9 | 1,5 |
| Švietimas | 1,81 | 0,1 | 6,8 | 6,8 | 7,6 |
| Viešbučiai, kavinės ir restoranai | 6,00 | –0,1 | 3,7 | 4,2 | 5,3 |
| Įvairios prekės ir paslaugos | 7,10 | –0,6 | 1,9 | 2,2 | 2,3 |
| **Vartojimo prekės** | **69,62** | **–0,2** | **–1,0** | **–1,0** | **0,0** |
| **Vartojimo paslaugos** | **30,38** | **–0,1** | **3,1** | **4,4** | **4,8** |

 Individualaus vartojimo išlaidų pagal paskirtį klasifikatorius (angl. *Classification of Individual Consumption by Purpose* – COICOP 1999).

Įtaka bendram vartotojų kainų pokyčiui

Detalesnė informacija apie didžiausią įtaką bendram vartotojų kainų pokyčiui pateikiama lentelėse:

* Įtaka mėnesiniam vartojimo prekių ir paslaugų kainų pokyčiui.
* Didžiausia teigiama ir neigiama (–) įtakos bendram vartotojų kainų pokyčiui pagal COICOP 1999 vartojimo prekių ir paslaugų kategorijas.

Vartojimo prekių ir paslaugų kainų pokyčius 2020 m. gruodį skelbsime 2021 m. sausio 11 d.

Daugiau informacijos šia tema rasite [Rodiklių duomenų bazėje](https://osp.stat.gov.lt/statistiniu-rodikliu-analize#/).

Statistinė informacija rengiama ir skleidžiama vadovaujantis [Europos statistikos praktikos kodeksu](https://ec.europa.eu/eurostat/documents/4031688/9394165/KS-02-18-142-LT-N.pdf/2c6787ed-aaf1-4f30-bad1-aa65bf1e964b).

Daugiau susijusių terminų ir paaiškinimų ieškokite [Statistikos terminų žodyne](https://osp.stat.gov.lt/statistikos-terminu-zodynas).

Kaip keitėsi kainos nuo bet kurio Jus dominančio laikotarpio, galite pasiskaičiuoti infliacijos skaičiuoklėje: <http://estatistika.stat.gov.lt/skaiciuokle/>

Paaiškinimai

**Metinė infliacija** – ataskaitinio mėnesio ir ankstesnių metų atitinkamo mėnesio vidutinio kainų lygio santykinis pokytis.

**Vidutinė metinė infliacija** – dvylikos paskutinių mėnesių ir atitinkamų ankstesnių dvylikos mėnesių vidutinio kainų lygio santykinis pokytis.

Kontaktinė informacija:

Dalia Skirelienė

Kainų statistikos skyriaus vyriausioji specialistė

Tel. (8 5) 236 4741

El. p. dalia.skireliene@stat.gov.lt

© Lietuvos statistikos departamentas

Naudojant Lietuvos statistikos departamento duomenis, būtina nurodyti šaltinį.

Žymos: VKI, infliacija, kainos, vartojimo prekės ir paslaugos.